CELEX: 31976R0409
Language: el
Date: 1976-02-23 00:00:00
Title: Κανονισμός (ΕΟΚ) αριθ. 409/76 της Επιτροπής της 23ης Φεβρουαρίου 1976 περί καθορισμού των κοινοτικών μεθόδων για τον προσδιορισμό του ποσοστού υγρασίας του ακατέργαστου καπνού

Avis juridique important

|

31976R0409

Κανονισμός (ΕΟΚ) αριθ. 409/76 της Επιτροπής της 23ης Φεβρουαρίου 1976 περί καθορισμού των κοινοτικών μεθόδων για τον προσδιορισμό του ποσοστού υγρασίας του ακατέργαστου καπνού  

Επίσημη Εφημερίδα αριθ. L 050 της 26/02/1976 σ. 0008 - 0010 Φινλανδική ειδική έκδοση: Κεφάλαιο 3 τόμος 7 σ. 0010  Ελληνική ειδική έκδοση: Κεφάλαιο 03 τόμος 14 σ. 0173  Σουηδική ειδική έκδοση: Κεφάλαιο 3 τόμος 7 σ. 0010  Ισπανική ειδική έκδοση: Κεφάλαιο 03 τόμος 9 σ. 0239  Πορτογαλική ειδική έκδοση : Κεφάλαιο 03 τόμος 9 σ. 0239 

ΚΑΝΟΝΙΣΜΟΣ (ΕΟΚ) αριθ. 409/76 ΤΗΣ ΕΠΙΤΡΟΠΗΣ της 23ης Φεβρουαρίου 1976 περί καθορισμού των κοινοτικών μεθόδων για τον προσδιορισμό του ποσοστού υγρασίας του ακατέργαστου καπνούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατεργάστου καπνού(1), όπως ετροποποιήθη τελευταία από την πράξη προσχωρήσεως(2) και ιδίως το άρθρο 3 παράγραφος 3 πρώτο εδάφιο και το  άρθρο 7 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1727/70 της Επιτροπής της 25ης Αυγούστου 1970 περί των λεπτομερειών παρεμβάσεως στον τομέα του ακατέργαστου καπνού(3), όπως ετροποποιήθη τελευταία από τον κανονισμό (ΕΟΚ) αριθ. 408/76(4), καθορίζει το ποσοστό υγρασίας που  λαμβάνεται υπόψη για τον προσδιορισμό του καθαρού βάρους του καπνού σε φύλλα και του δεματοποιημένου καπνού- ότι ο κανονισμός (ΕΟΚ) αριθ. 1726/70 της Επιτροπής της 25ης Αυγούστου 1970 "περί των λεπτομερειών χορηγήσεως πριμοδοτήσεως του καπνού σε φύλλα"(5), όπως ετροποποιήθη τελευταία από τον κανονισμό (ΕΟΚ) αριθ. 408/76, αναφέρεται στα ίδια αυτά ποσοστά για  τον προσδιορισμό του καθαρού βάρους του καπνού για τον οποίο ζητείται πριμοδότηση- ότι για να εξασφαλισθεί η ομοιόμορφη εφαρμογή της ρυθμίσεως της κοινής οργανώσεως της αγοράς του καπνού, ο κανονισμός (ΕΟΚ) αριθ. 1726/70 ορίζει, στο άρθρο 1α) παράγραφος 1, ότι η Επιτροπή καθορίζει μία ή περισσότερες κοινοτικές μεθόδους για τον  προσδιορισμό του ποσοστού υγρασίας του ακατέργαστου καπνού- ότι δύο από τις μεθόδους που μέχρι σήμερα απετέλεσαν το αντικείμενο κοινοτικής επιστημονικής μελέτης, παρουσιάζουν παραπλήσιες ιδιότητες και δίδουν έγκυρα συγκρίσιμα αποτελέσματα- ότι, ενδείκνυται να τηρηθούν οι δύο αυτές μέθοδοι, χωρίς να προδικασθεί η  μελλοντική υιοθέτηση άλλων μεθόδων που απετέλεσαν το αντικείμενο παρομοίων μελετών και έδωσαν συγκρίσιμα αποτελέσματα- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Ακατεργάστου Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Ο προσδιορισμός του ποσοστού της υγρασίας του καπνού που λαμβάνεται υπόψη για τον προσδιορισμό του καθαρού βάρους που προβλέπεται στο άρθρο 11 του κανονισμού (ΕΟΚ) αριθ. 1726/70 και στο άρθρο 6 παράγραφος 1 κανονισμός (ΕΟΚ) αριθ. 1727/70 που  καθορίζεται στο παράρτημα IV του τελευταίου αυτού κανονισμού πραγματοποιείται σύμφωνα με μία από τις μεθόδους που καθορίζονται στο παράρτημα I του παρόντος κανονισμού.  2. Η περιγραφή των δειγματοληψιών που προηγούνται και είναι απαραίτητοι για τη χρησιμοποίηση των μεθόδων αυτών καθορίζεται στο παράρτημα II.   Άρθρο 2  Οι παρούσες διατάξεις ισχύουν κατά τη συγκομιδή 1976.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Φεβρουαρίου 1976.  Για την Επιτροπή P. J. LARDINOIS Μέλος της Επιτροπής  (1) ΕΕ αριθ. Ν 94 της 28.4.1970, σ. 1.  (2) ΕΕ αριθ. Ν 73 της 27.3.1972, σ. 14.  (3) ΕΕ αριθ. Ν 191 της 27.8.1970, σ. 5.  (4) ΕΕ αριθ. Ν 50 της 26.2.1976, σ. 6.  (5) ΕΕ αριθ. Ν της 27.8.1970, σ. 1.      ΠΑΡΑΡΤΗΜΑ I   ΚΟΙΝΟΤΙΚΕΣ ΜΕΘΟΔΟΙ ΠΡΟΣΔΙΟΡΙΣΜΟΥ ΤΟΥ ΠΟΣΟΣΤΟΥ ΤΗΣ ΥΓΡΑΣΙΑΣ ΤΟΥ ΑΚΑΤΕΡΓΑΣΤΟΥ ΚΑΠΝΟΥ  Α. Μέθοδος Beaudesson 1. Εξοπλισμός Κλίβανος Beaudesson EM 10: ηλεκτρικός ξηραντήρας θερμού αέρος στον οποίο ο αέρας διαπερνά το προς αποξήρανση δείγμα διαβιβαζόμενος με τη βοήθεια ενός ειδικού ανεμιστήρα. Το ποσοστό υγρασίας προσδιορίζεται από ζύγιση πριν και μετά την ξήρανση, ενώ η  διάταξη ζυγίσεως είναι βαθμολογημένη με τέτοιο τρόπο, ώστε η ένδειξη που γίνεται για τη μάζα 10 g επί της οποίας γίνεται ο προσδιορισμός να αντιστοιχεί απ' ευθείας στην τιμή του ποσοστού υγρασίας επί τοις εκατό.  2. Τρόπος εργασίας Ζυγίζονται 10 g καπνού μέσα σε ειδικό σκεύος με διάτρητο πυθμένα, το οποίο τοποθετείται εν συνεχεία στη στήλη ξηράνσεως, όπου συγκρατείται από ένα σπείρωμα. Ο κλίβανος τίθεται σε λειτουργία επί πέντε λεπτά κατά τη διάρκεια των οποίων ο θερμός αέρας  προκαλεί την ξήρανση του δείγματος σε θερμοκρασία γειτονική των 100o C.  Μετά πέντε λεπτά, ένας αυτόματος διακόπτης διακόπτει τη διαδικασία. Η θερμοκρασία στην οποία έφθασε ο αέρας στο τέλος της ξηράνσεως διαπιστούται από ένα ενσωματωμένο θερμόμετρο. Το δείγμα ζυγίζεται- η υγρασία του δίδεται με απ' ευθείας ένδειξη και  διορθούται, αν χρειάζεται, κατά μερικά δέκατα επί τοις εκατό, περισσότερο ή λιγότερο, ανάλογα με την αναγνωσθείσα θερμοκρασία, με τη βοήθεια διαγράμματος που συνοδεύει το όργανο.  Β. Μέθοδος Brabender 1. Εξοπλισμός Κλίβανος Brabender: ηλεκτρικός ξηραντήρας που αποτελείται από ένα θερμορυθμιζόμενο κυλινδρικό θάλαμο, αεριζόμενο με δυναμική μεταφορά, στον οποίο τοποθετούνται συγχρόνως 10 μεταλλικές κάψες, περιέχουσες κάθε μια τους 10 g καπνού. Οι κάψες αυτές  τοποθετούνται πάνω σε περιστρεφόμενη βάση, με δέκα θέσεις, που επιτρέπει, χάρη σ' ένα κεντρικό μηχανισμό, να οδηγείται αλληλοδιαδόχως, μετά την ξήρανση, κάθε μία από τις κάψες, σε μία θέση ζυγίσεως ευρισκομένη μέσα στο φούρνο. Ένα σύστημα μοχλών  επιτρέπει τη διαδοχική τοποθέτηση των καψών στο δίσκο του ενσωματωμένου ζυγού, χωρίς να χρειάζεται να εξαχθούν τα δείγματα από το θάλαμο. Ο ζυγός είναι οπτικής ενδείξεως και δίδει απ' ευθείας ανάγνωση του ποσοστού της υγρασίας. Ένας δεύτερος ζυγός είναι  προσαρτημένος στο όργανο, που δεν χρησιμοποιείται για την προετοιμασία των αρχικών δόσεων.  2. Τρόπος εργασίας Ρύθμιση του θερμομέτρου στους 110o Κελσίου.  Ρύθμιση του θαλάμου σε προθέρμανση, τουλάχιστον 15 λεπτά.  Παρασκευή των 10 δόσεων των 10 γραμμαρίων με ζύγισμα.  Γέμισμα του θαλάμου.  Αποξήρανση επί 50 λεπτά.  Ανάγνωση των βαρών για τον προσδιορισμό των ποσοστών υγρασίας.       ΠΑΡΑΡΤΗΜΑ II   ΔΕΙΓΜΑΤΟΛΗΨΙΑ  Ενεργούμε κατά τον ακόλουθο τρόπο για τη δειγματοληψία των καπνών σε φύλλα προκειμένου να προσδιορισθούν τα ποσοστά υγρασίας τους:  1. Στρώσιμο των φύλλων Παραλαμβάνουμε από κάθε δέμα έναν αριθμό φύλλων, ανάλογο με το βάρος ενός εκάστου. Ο αριθμός των φύλλων πρέπει να είναι επαρκής, για να αντιπροσωπεύεται επακριβώς το δέμα.  Πρέπει να παραλαμβάνεται ίσος αριθμός φύλλων από την εξωτερική πλευρά, τον εσωτερικό και τον ενδιάμεσο χώρο.  2. Ομοιογενοποίηση Ανακατώνουμε όλα τα φύλλα που παραλάβαμε μέσα σ' ένα σάκκο από πλαστικό, και προβαίνουμε σε τεμαχισμό κατά λωρίδες μερικών χιλιογράμμων (πλάτος λωρίδας 0,4 έως 2 χιλιοστόμετρα).  3. Υπο-δειγματισμός Μετά τον τεμαχισμό, ανακατώνουμε με πολλή προσοχή τον κομμένο καπνό, και λαμβάνουμε ένα δείγμα αντιπροσωπευτικό.  4. Μετρήσεις Οι μετρήσεις πρέπει να γίνονται επί του συνόλου του δείγματος και πρέπει να λαμβάνονται προφυλάξεις ώστε:  - να μην υπάρχουν μεταβολές υγρασίας (δοχείο ή σάκκος στεγανός),  - να μην καταστραφεί η ομοιογένεια του δείγματος λόγω κατολισθήσεως βαρυτέρων τεμαχίων δια μέσου των ελαφροτέρων.